Паштовыя маркі ў падтрымку Украіны

Пачынаючы з 24 лютага 2022 года, пасля пачатку расійскага ўварвання ва Украіну, многія краіны выпусцілі паштовыя маркі ў падтрымку Украіны  некаторыя з якіх былі паштовымі дабрачыннымі маркамі.

 Спіс 
 10 сакавіка 2022 года Латвія першай у свеце выпусціла блок марак і спецыяльны канверт у падтрымку Украіны.
 24 сакавіка 2022 года марка «Слава Украіне!» у падтрымку Украіны выступіла Эстонія.
 25 сакавіка 2022 года Poczta Polska (Польская пошта) выпусціла ў абарачэнне паштовую марку і канверт «Мы з вамі!».
 Аўстрыя выпусціла марку ў падтрымку Украіны 31 сакавіка 2022 года.
 12 красавіка 2022 года марку ў падтрымку Украіны выпусціла Харватыя.
 19 красавіка 2022 года Пошта Малдовы выпусціла ў абарачэнне марку ў падтрымку Украіны.
 6 мая 2022 года пошта Літвы (Lietuvos paštas) увяла ў абарачэнне паштовую марку «Ukrainos lyvesya gynėjams» («Абаронцам свабоды Украіны»).
 9 мая 2022 года Чэхія выпусціла марку ў падтрымку Украіны.
 11 мая 2022 года пошта Люксембурга выпусціла дзве персаналізаваныя маркі «Мір» аднолькавага дызайну рознага наміналу ў падтрымку Украіны.
 19 мая 2022 года пошта Канады ўвяла ў абарачэнне паштовую марку з дадатковым наміналам «Дапамога Украіне», у аснове якой — выява сланечніка, які з’яўляецца адным з нацыянальных раслінных сімвалаў Украіны. Канада ўпершыню ў сваёй гісторыі выпусціла паштовую марку ў падтрымку іншай краіны, якая мае патрэбу ў гуманітарнай дапамозе.
 30 мая 2022 года пошта Іспаніі (Correos) выпусціла паштовую марку «Іспанія з Украінай» у падтрымку Украіны.
 23 чэрвеня 2022 года пошта Францыі (La Poste) прэзентавала дабрачынны паштовы выпуск «Аб’яднаныя ва ўкраінскім крызісе» падчас філатэлістычнай выставы Paris Philex.
 16 верасня 2022 года Пошта Славакіі (Slovenská Pošta) прэзентавала паштовую марку «Салідарнасць з Украінай».
 27 верасня 2022 года пошта Партугаліі (Correios de Portugal) прэзентавала марку салідарнасці з Украінай. Марка змяшчае надпісы на партугальскай і ўкраінскай мовах «Solidários com o Povo Ukrainano» — «Салідарныя з украінскім народам». Пошта Партугаліі накіравала сродкі ад продажу гэтых марак на рэканструкцыю цэнтра псіхалагічнай рэабілітацыі ў Барадзянцы.
 7 лістапада 2022 года пошта Італіі (Poste Italiane) прэзентавала паштовы выпуск «Profughi dell’Ucraina» («Бежанцы з Украіны»), такім чынам выказваючы падтрымку ўкраінскім бежанцам.
 27 ліпеня 2023 года пошта Італіі выпусціла яшчэ чатыры дабрачынныя маркі ў падтрымку Украіны, сабраныя ад продажу сродкі накіравалі на гуманітарную падтрымку Украіны:
 «Цэрквы Кіева» (мастак — Кацярына Ліпаўка);
 «Марыупальскі тэатр» (мастак — Сяргей Сметанкін);
 «Львоўская плошча» (мастак — Юрый Бандэра);
 «Адэскі порт» (мастак — Святаслаў Скарабагатаў).

 Маркі былі выдадзены па ініцыятыве міністра эканамічнага развіцця Італіі Адольфа Урса пасля мастацкага конкурсу.
 11 верасня 2023 года пошта Францыі выпусціла ў абарачэнне чарговую паштовую марку «Conseil de l’Europe — Unis pour l’Ukraine», які адлюстроўвае стрыт-арт у падтрымку Украіны вядомага французскага мастака Крысціяна Гэмі (C215), выкананы ім на адным з будынкаў Парыжа.
 22 верасня 2024 года пошта Аўстраліі выпусціла марку ў падтрымку Украіны. Марку з выявай голуба міру і салаўя прэзентавалі амбасадар Украіны ў Аўстраліі Васіль Мірашнічэнка і генеральны дырэктар Australia Post Пол Грэм.

 Крыніцы 

Катэгорыя:Паштовыя маркі